Қашқадарё вилоятида 2026 йил давомида рақамли технологиялар соҳаси бўйича амалга оширилган ишлар юзасидан
М А Ъ Л У М О Т

“Рақамли Ўзбекистон - 2030” стратегияси доирасида Қашқадарё вилоятида рақамлаштириш бўйича қўйидаги лойиҳалар амалга оширилди, жумладан:
Ўзбекистон Республикаси Президентининг 22.10.2025 йилдаги ПФ-189-сон фармонига мувофиқ вилоят, шаҳар ва туман ҳокимликларида рақамли технологиялар ва сунъий интеллект технологияларини ривожлантиришга масъул бўлган маслаҳатчилар тайинланди.
Вилоят, шаҳар ва туман ҳокимликларнинг рақамлаштиришга масъул (CDO)  ўринбосарлари ҳамда маслаҳатчилари aileaders.uz онлайн таълим платформаси орқали cунъий интеллект мавзуси бўйича ўқитилди. 
Шаҳар ва туман ҳокимликлари ўз расмий веб-сайтлари Ягона платформа (gov.uz)га тўлиқ ўтказилди.

Яширин иқтисодиёт юналишида:
Вилоятдаги 12 та доимий фаолият кўрсатиб турувчи деҳқон озиқ-овқат бозорларидан 11 таси “Real Soft” МЧЖ томонидан, 1 таси “Click” АЖ томонидан тўлиқ рақамлаштирилди. Шу қаторида, 4 та буюм ва автомобиль (“Қарши кўмак савдо комплекси” МЧЖ, “Қарши марказий буюм бозори” савдо комплекси, “Насаф автомобиль бозори” ва “Қарши савдо мажмуаси” МЧЖ) бозорлари  ҳам “Click” АЖ томонидан тўлиқ рақамлаштирилди.
Мазкур рақамлаштирилган бозорлардаги турғун савдо шахобчалари ва савдо расталари ҳамда бошқа савдо нуқталарини қамраб олувчи                    474 та кузатув камералари ҳамда электрон тўловларни амалга ошириш учун 2451 та “QR код”лар ўрнатилди, электр таъминоти ва юқори тезликдаги интернет тармоғи билан таъминланди. Объектларда махсус хоналар ажратилиб, компьютер билан таъминланди.
Бозор тушумини онлайн назорат қилиш ва солиқ тўловларининг ҳаққоний ҳисобланишини таъминлаш мақсадида солиқ органининг масъул ходимига электрон дастурга кириш имконияти яратиб берилди.

Автотураргоҳлар фаолиятини рақамлаштиришда қуйидагиларга алоҳида эътибор қаратилди:

	Вилоятдаги 20 та автотураргоҳларнинг 13 таси рақамлаштирилди.
- рақамлаштирилган автотураргоҳларнинг кириш қисмига транспорт воситаларининг давлат рақам белгиларини таниб олиш имкониятига эга жами 48 та “кузатув камера” ҳамда электрон тўловларни амалга ошириш учун 20 та “QR код” ва 16 та электрон тўсиқлар ўрнатилди;
- объектларда махсус хона ажратилиб, компьютер билан таъминланди;
- автотураргоҳлар тушумларини онлайн назорат қилиш ва солиқ тўловларининг ҳаққоний ҳисобланишини таъминлаш мақсадида солиқ органларининг масъул ходимига электрон дастурга кириш имконияти яратилди.

Ер қаридан фойдали қазилмаларни қазиб олиш объектларида рақамли назорат ўрнатишда қуйидагиларга алоҳида эътибор қаратилади:

- ер қаъридан фойдали қазилмалар қазиб олинадиган объектлар рўйхатини шакллантирилиб, Китоб туманидаги конларнинг ҳудудий жойлашуви инобатга олинган ҳолда 11 тасига борувчи барча айланма йўллар ўрганилиб, нуқталар танлаб олинди.
Ушбу нуқтада рақамли дастур билан жиҳозланган замонавий видеокузатув камералари ўрнатиш, юк ташувчи транспорт воситаларининг тадбиркорлик субъектларига тегишлилиги ва улар ташиётган юкларнинг автомат равишда ҳисобини юритишга мўлжалланган рақамли дастур ишлаб чиқиш ва рақамли дастурида тадбиркорлар томонидан ҳисоб фактураларни электрон яратиш, уларнинг ҳисобини юритиш ва мониторинг қилиш имкониятларини яратиш бўйича мутахассислар иштирокида дастлабки ҳисоб-китоблар амалга оширилди.
Ҳозирда лойиҳанинг қурилиш ишлари якуланиши арафасида. Жумладан, замонавий видеокузатув камералари ва тарози ўрнатилди, доимий электр билан таъминлаш ишлари олиб борилмоқда.
Келгусида соҳада рақамлаштириш жорий этилиши орқали яширин иқтисодиёт олди олиниб, ҳисоботлар ҳаққонийлиги таъминланади.

Жарима майдончалари фаолияти юналишида:
Вилоятдаги 33 та жарима майдончалари рақамлаштирилиши режалаштирилиб, шундан 33 таси тўлиқ рақамлаштирилди. ("Авто ҳамкор карши" МЧЖ жарима майдончаси фаолиятини тугатганлиги сабабли, рақамлаштирилмади.)
Хусусан, жарима майдончалари етарли электр таъминоти ва юқори тезликдаги Интернет билан таъминланди;
- ушбу жарима майдончалари кириш қисмига транспорт воситаларининг давлат рақам белгиларини таниб олиш имкониятига эга 3 та камералар ва 3 та электрон тўсиқлар ҳамда ҳамда электрон тўловларни амалга ошириш учун 33 та “QR код”лар ўрнатилди;
- объектда махсус хона ажратилиб, зарур компьютер 
ва бошқа техникалар билан таъминланди, “Жарима майдони модули” электрон дастур ўрнатилиб, “Жарима майдончаси” ахборот тизимига уланди;
- транспорт воситаларининг кириб-чиқишини “Жарима майдончаси” ахборот тизими орқали назорат қилиниши йўлга қўйилди;
 	- “Жарима майдончаси” ахборот тизимини тўлов тизимлари (Payme, Click, Paynet ва бошқа) билан интеграция қилиш орқали электрон тўловни амалга ошириш имкониятини яратилди;
- объект тушумини онлайн назорат қилиш ва солиқ тўловларининг ҳаққоний ҳисобланишини таъминлаш мақсадида солиқ органининг масъул ходимига электрон дастурга кириш имкониятини яратиб берилди.

Соғлиқни сақлаш юналишида:
Аҳолига пуллик тиббий хизмат кўрсатувчи давлат муассасаларини рақамлаштириш орқали маиший коррупция ҳолатларининг олдини олиш мақсадида май-июнь ойида амалга оширилиши лозим бўлган 
24 та тиббиёт муассасалари барчаси юқори тезликдаги интернет тармоғига уланиши таъминланди.
         Ушбу тиббиёт муассасаларида 3114 та комьпютер, 972 та планшет, 198 та смарт монитор, 35 та инфокиоск, 870 та чек принтер, 82 та ёрлиқ принтер, 83 та сканер Д2 ва 136 та веб камералари таъминланди. 
       Тиббиёт муассасаларида ДМЕД тизими ишга туширилиб, тиббий хизмат учун тўланган маблағларни электрон ҳисобини юритиш мақсадида “Касса”, дори ва тиббий воситаларни мақсадли сарфланишини таъминлаш мақсадида “Омборхона” модулларини жорий этилди.
   Тиббиёт ходимларини тиббий маълумотларни киритиш, сақлаш, хавфсиз фойдаланиш ва бошқа компьютер саводхонлиги ошириш бўйича жами 8 871 нафар тиббиёт ходимлари ДМЕД тизими бўйича ўқитилди.
 - ушбу 24 та тиббиёт муассасаларида электрон тўлов тизимини жорий этилиб, кассаларда фуқаролар учун онлайн тўлов қилиш имкониятини яратилди.
         Рақамли хизматлар доирасида онлайн шифокор қабулини йўлга қўйиш мақсадида беморларга (DMED) мобил иловасини телефонларига юклаш ва тушунтириш ишлари олиб борилмоқда.
         Шифохонада эса ҳамширалар томонидан келган беморларга тарғибот қилиниб, иловаси ўрнатиб берилмоқда.

Таълим сохасида:

Вилоятдаги барча мактабларда “Face-ID” қурилмалари ўрнатилди, мактабларда ишчи - ходимлар, ўқитувчилар ҳамда ўқувчилар давоматини автоматик ҳисобга олиш ва ушбу маълумотларни “mymaktab.uz” платформаси орқали масофавий назорат қилиш 
ҳамда давомат ҳақида ота-оналарга “SMS” хабар бериш тизимини ҳам тўлиқ йўлга қўйилди. 
Дарс ўтиш жараёни сифатини ва ўқувчиларнинг дарсда ўзини тутишини назорат қилиш мақсадида 84 та мактабларда 23 548 та синф хоналарига камералар ўрнатилиши таъминланди. Вилоятдаги 761 та мактабларда ҳовли ва йўлакларига 5 198 та кузатув камералари, кириш ва очиқ майдонларига ПТЗ камералар ўрнатилди. 
Қарши ва Шаҳрисабз шаҳарлари ҳамда Қарши туманида мактабларга ўқувчиларни 1-синфга қабул қилишда my.maktab.uz платформаси орқали онлайн ҳужжат топшириш имконияти яратилди.

Давлат мактабгача таълим ташкилотлари фаолиятини рақамлаштиришда қуйидагиларга алоҳида эътибор қаратилди:
 	- барча давлат мактабгача таълим ташкилотлари тўловини “Click”, “Payme” ва бошқа тўлов тизимлари орқали онлайн тўлаш имкониятини яратилди;
- 494 та давлат мактабгача таълим ташкилотларининг ошхоналари, овқатланиш ва озиқ - овқат маҳсулотлари сақланадиган хоналарига кузатув  камералари  ўрнатилди;
 	 - Давлат мактабгача таълим ташкилотларининг ошхонасига ўрнатилган кузатув камераларига ёзиб олинган тасвирларни кўриш учун “ссылка”ларини осиб қўйиш орқали соғлом овқатлантириш тизимини ота - оналар томонидан “онлайн” форматда назорат қилиб борилиши йўлга қўйилмоқда;
  	-  Болалар ва ходимлар давоматини кунлик электрон назорат қилиш мақсадида барча мактабгача таълим ташкилотларини планшетлар билан таъминланиб, мактабгача таълим ташкилотларида болалар 
ва ходимлар давомати палншет орқали “Face-ID” электрон шаклда юритилиши йўлга қўйилди.
Электрон давоматни ББАТ дастурига улаш бўйича ишлар амалга оширилмоқда. 


